9 เดือนยอดขาย 2 หมื่นล้าน แสนสิริ ลุยจัดเต็มครึ่งปีหลัง
นายเศรษฐา ทวีสิน กรรมการผู้จัดการใหญ่ บริษัท แสนสิริ จำกัด (มหาชน) หรือ SIRI เปิดเผยถึงผลการดำเนินธุรกิจในช่วง 9 เดือนของปี 2559 ว่า บริษัทสามารถสร้างยอดขายได้สูงถึง 20,000 ล้านบาท เป็นผลมาจากลูกค้าให้การตอบรับการโอนที่อยู่อาศัยอย่างต่อเนื่องตั้งแต่ต้นปีที่ผ่านมา ซึ่งยังส่งผลให้ปัจจุบันบริษัทมีรายได้ในช่วงครึ่งปีแรกไปแล้วกว่า 14,500 ล้านบาท และเมื่อรวมกับยอดขายรอรับรู้รายได้ที่มีอยู่ในมือซึ่งจะรับรู้รายได้ในช่วงครึ่งปีหลังอีกประมาณ 11,400 ล้านบาท ซึ่งจะรวมเป็น 25,900 ล้านบาท,สำหรับแผนการดำเนินธุรกิจในช่วงโค้งสุดท้ายของปีนี้ บริษัทมีแผนเปิดตัวโครงการใหม่อีก 8 โครงการ มูลค่ารวม 24,500 ล้านบาท แบ่งเป็นคอนโดมิเนียม 4 โครงการ มูลค่ารวม 20,650 ล้านบาท และโครงการแนวราบอีก 4 โครงการ มูลค่ารวม 3,850 ล้านบาท โดยบริษัทได้เตรียมเปิดโครงการใหม่ภายใต้บริษัทร่วมทุนกับบีทีเอส ในช่วงไตรมาสสุดท้ายนี้รวมถึง 3 โครงการ และเปิดขายโครงการแนวราบอย่างเป็นทางการพร้อมกันในเดือน ต.ค.นี้ ทั้ง 4 โครงการ เพื่อผลักดันยอดขายให้เป็นไปตามเป้าที่วางไว้ 42,000 ล้านบาท ไฮไลต์สำคัญในช่วงโค้งสุดท้ายของปีนี้ คือบริษัทเตรียมจัดงานแสนสิริ ไลฟ์คัมส์โฮม โดยจะนำเสนอที่อยู่อาศัยโครงการต่างๆ ของบริษัท อีกทั้งบริษัทยังได้ชูการจัดงานในรูปแบบ แสนสิริ ไลฟ์คัมส์โฮม โกลบอล ซึ่งจะจัดงานและเปิดการขายพร้อมกัน 4 ประเทศ คือ ประเทศไทย, ฮ่องกง, สิงคโปร์ และไต้หวัน โดยที่ประเทศไทยจัดวันที่ 4-6 พ.ย.2559 ที่สยามพารากอน.
นายเศรษฐา ทวีสิน กรรมการผู้จัดการใหญ่ บริษัท แสนสิริ จำกัด (มหาชน) หรือ SIRI เปิดเผยถึงผลการดำเนินธุรกิจในช่วง 9 เดือนของปี 2559 ว่า บริษัทสามารถสร้างยอดขายได้สูงถึง 20,000 ล้านบาท
เศรษฐา ทวีสิน,แสนสิริ,ยอดขาย,รายได้,คอนโดมิเนียม,ไทยรัฐฉบับพิมพ์,หนังสือพิมพ์ไทยรัฐ